Tien beseer toe trein teen sleepwa botsFoto: Netcare 911 Athlenda Mathe, woordvoerder van Netcare 911, het gesê volgens ooggetuies het ŉ vragmotor met ŉ sleepwa omstreeks 13:15 die treinspoor oorgesteek toe die sleepwa in die kragdrade bo die treinspoor verstrengel geraak het. Die vragmotorbestuurder het glo die sleepwa losgemaak en die sleepwa op die treinspoor gelos. “Oomblikke later het die passasierstrein van die Moseley Park-treinstasie af gekom en teen die sleepwa op die treinspoor gebots. Die lokomotief het ontspoor en die masjinis en tien passasiers is beseer,” het Mathe gesê. Sy het gesê hoewel daar meer as 40 mense op die trein was, is die meerderheid gelukkig ongedeerd. Die beseerdes is deur verskeie ambulansdienste na nabygeleë hospitale geneem vir behandeling, het Mathe gesê.